Diari Oficial de la Generalitat Valenciana


Sumari del DOGV 7965, del 25-01-2017 (2017/411)

RESOLUCIÓ de 17 de gener de 2017, del director general de Relacions amb les Corts, per la qual es disposa la publicació del conveni entre la Generalitat, a través de la Conselleria d'Educació, Investigació, Cultura i Esport, i l'Ajuntament de Xàbia per a la nova autorització del Conservatori Professional de Música de Xàbia per trasllat de les seues instal·lacions.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7965

Data del DOGV
:   25-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/411


Data del document
:   17-01-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 17 de gener de 2017, del director general de Relacions amb les Corts, per la qual es disposa la publicació del conveni entre la Generalitat, a través de la Conselleria d'Educació, Investigació, Cultura i Esport, i l'Ajuntament de Xàbia per a la nova autorització del Conservatori Professional de Música de Xàbia per trasllat de les seues instal·lacions. [2017/411]  
La Generalitat, a través de la Conselleria d'Educació, Investigació, Cultura i Esport, i l'Ajuntament de Xàbia han subscrit, prèvia tramitació reglamentària, el dia 20 de desembre de 2016, el conveni per a la nova autorització del Conservatori Professional de Música de Xàbia per trasllat de les seues instal·lacions.  
En compliment del que establix l'article 20 del Decret 176/2014, de 10 d'octubre, del Consell, procedix la publicació en el Diari Oficial de la Generalitat Valenciana del conveni esmentat, que ha quedat inscrit en el Registre de Convenis de la Generalitat amb el número 35/2017 i que figura com a annex d'aquesta resolució.   
  
València, 17 de gener de 2017.- El director general de Relacions amb les Corts: Antonio Torres Salvador.  
  
  
CONVENI ENTRE LA GENERALITAT (CONSELLERIA D'EDUCACIÓ, INVESTIGACIÓ, CULTURA I ESPORT) I L'AJUNTAMENT DE XÀBIA PER A LA NOVA AUTORITZACIÓ DEL CONSERVATORI PROFESSIONAL DE MÚSICA DE XÀBIA, PER TRASLLAT DE LES SEUES INSTAL·LACIONS.  
  
València, 20 de desembre de 2016  
Reunits  
D'una part, Vicent Marzà Ibáñez, conseller d'Educació, Investigació, Cultura i Esport, en virtut del Decret 8/2015, de 29 de juny, del president de la Generalitat, pel qual es nomenen vicepresidenta, consellers, secretària i portaveu del Consell (DOCV 30.06.2015), en nom i representació de la Generalitat, expressament autoritzat per a la firma del present conveni en virtut de l'acord del Consell de data 9 de setembre de 2016.  
D'una altra part, José Francisco Chulvi Español, alcalde president de l'Ajuntament de Xàbia, facultat per a aquest acte per l'acord del ple de l'esmentat ajuntament de 30 de junyde 2016.  
Manifesten  
1. L'Ajuntament de Xàbia és titular del Conservatori Professional de Música de l'esmentada localitat, amb domicili en camí dels Canons, 22, i número de codi 10966896, creat per Conveni de 22 d'abril de 1997 entre la Generalitat Valenciana i l'Ajuntament de Xàbia, com a conservatori de grau Elemental de Música i transformat a Professional per Conveni de 23 de desembre de 2002 entre la Generalitat Valenciana (Conselleria de Cultura i Educació) i l'Ajuntament de Xàbia.  
2. L'Ajuntament va acordar sol·licitar nova autorització per trasllat d'instal·lacions, dins del marc educatiu vigent establit per la Llei orgànica 2/2006, de 3 de maig, d'educació (BOE 106, 04.05.2006), d'ara en avant LOE.  
3. La disposició addicional segona, punt 2, de la Llei orgànica 8/1985, de 3 de juliol (BOE 4 de juliol), reguladora del dret a l'educació, establix que la creació de centres docents públics, els titulars dels quals siguen les corporacions locals, s'ha de realitzar per conveni entre l'Administració educativa competent i les corporacions, a fi de la seua inclusió en la programació de les ensenyances a què es referix l'article 27.  
4. El servei competent en infraestructures ha emés un informe favorable de data 6 de setembre de 2002, a la proposta d'instal·lacions i ús educatiu, ja que s'ajusta al que disposa la normativa aplicable sobre els requisits mínims que han de complir els centres que impartisquen ensenyances artístiques.  
5. El 10 d'octubre de 2002, la direcció competent en centres docents va emetre un informe favorable a la proposta d'instal·lacions i ús educatiu dels espais reflectits en els plans presentats per a la nova autorització sol·licitada per l'Ajuntament de Xàbia.  
6. La Inspecció educativa i la Unitat Tècnica de Construccions corresponent han emés informes favorables en el seu respectiu àmbit competencial.  
7. Les peticions s'ajusten al que indica el Decret Reial Decret 303/2010, de 15 de març (BOE 86, 09.04.2010), pel qual s'estableixen els requisits mínims dels centres que imparteixen ensenyances artístiques regulades en la Llei orgànica 2/2006, de 3 de maig, d'educació; així com el Reial Decret 389/1992, de 15 d'abril, pel qual s'estableixen els requisits mínims dels centres que imparteixen ensenyances artístiques (BOE 102, 28.04.1992), d'aplicació segons la disposició transitòria tercera 3 del Reial Decret 303/2010, de 15 de març (BOE 86, 09.04.2010); així com el Decret 159/2007, de 21 de setembre, pel qual s'estableix el currículum de les ensenyances elementals de Música i es regula l'accés a aquestes ensenyances (DOGV 5606, 25.09.2007), pel que fa als objectius, continguts i sistema d'avaluació corresponents als estudis de grau elemental sol·licitats, i el Decret 158/2007, de 21 de setembre, pel qual s'estableix el currículum de les ensenyances professional de Música i es regula l'accés a aquestes ensenyances (DOCV 5606, 25.09.2007), pel que fa als objectius, continguts i sistema d'avaluació corresponents als estudis de grau professional sol·licitats.  
  
Per això, en virtut de les competències que atorga el Reial Decret 2093/1983, de 28 de juliol, sobre traspàs de funcions i serveis de l'Administració de l'Estat a la Comunitat Valenciana (BOE 187, 06.08.1983), en matèria d'educació, el Decret 176/2014, de 10 d'octubre, del consell, pel qual regula els convenis que subscriga la Generalitat i el seu registre (DOGV 7379, 13.10.2014), i la Llei 7/1985, de 2 d'abril, reguladora de les bases de règim local (BOE 80, 03.04.1985), la Conselleria d'Educació, Investigació, Cultura i Esport i l'Ajuntament de Xàbia acorden subscriure el present conveni, atenent les següents  
  
  
Clàusules  
  
Primera  
L'objecte del present conveni és la nova autorització del conservatori professional de música de Xàbia, de titularitat íntegrament municipal, per trasllat de les seues instal·lacions, de conformitat amb la disposició addicional segona punt 2 de la LOE, amb les característiques, ensenyances i configuració que s'indiquen:  
Denominació genèrica: Conservatori Professional de Música  
Denominació específica: Municipal.  
Domicili: camí dels Canons, 22.  
Nou domicili: c/ Rafael Echagüe, 5.  
Localitat: Xàbia.  
Província: Alacant.  
Codi: 84407673.  
Titular: Ajuntament de Xàbia.  
Ensenyances i llocs escolars: el Conservatori Professional de Música de Xàbia, de titularitat municipal, impartirà, amb reconeixement oficial i plenes facultats acadèmiques, les ensenyances previstes en la Llei orgànica 2/2006, de 3 de maig, corresponents a les especialitats elementals i professionals següents:  
Elementals: Viola, Violí, Violoncel, Contrabaix, Trombó, Trompa, Trompeta, Tuba, Fagot, Flauta Travessera, Oboé, Saxòfon, Clarinet, Percussió, Guitarra i Piano, amb una capacitat de 200 llocs escolars.  
  
Professionals: Viola, Violí, Violoncel, Contrabaix, Trombó, Trompa, Trompeta, Tuba, Fagot, Flauta Travessera, Oboé, Saxòfon, Clarinet, Percussió, Guitarra, Piano i Cant, amb una capacitat de 180 llocs escolars.  
  
Segona  
A efectes administratius, el Conservatori Professional de Música de Xàbia, de titularitat municipal, queda adscrit al Conservatori Professional de Música Tenor Cortis de Dénia (número de codi 25202884).  
  
Tercera  
Correspon al titular del Conservatori Professional de Música de Xàbia de titularitat municipal la dotació pressupostària necessària per a les despeses derivades del personal docent i no docent, així com el funcionament de l'esmentat centre, independentment de la possibilitat de concórrer a totes les convocatòries públiques que realitze la conselleria competent en matèria educativa per a la concessió de subvencions als centres públics d'ensenyança de música.  
  
Quarta  
El Conservatori Professional de Música de Xàbia, de titularitat municipal, se sotmetrà l'autoritat de la conselleria competent en matèria educativa i de la Inspecció educativa d'acord amb el títol VII de la LOE i en aquells supòsits previstos en el Decret 180/1992, de 10 de novembre, pel qual es regulen l'organització i les funcions de la Inspecció educativa i s'estableix el sistema d'accés i permanència en l'exercici (DOGV 1913, 27.11.1992).  
  
Cinquena  
El titular del conservatori es compromet a:  
a) Complir el que estableix sobre òrgans de govern dels centres públics el capítol III del títol V de la LOE.  
b) Complir els requisits establits en el Reial Decret 389/1992, de 15 d'abril.  
c) Que els plans d'estudis, programes, dedicació horària, nivells i sistema d'avaluació a desenvolupar seran els establits en la legislació vigent: Decret 159/2007, de 21 de setembre, pel quals s'estableix el currículum de les ensenyances elementals de música (DOGV 5606, 25.09.2007); el Decret 158/2007, de 21 de setembre, pel qual s'estableixen el currículum de les ensenyances professionals de música (DOCV 5606, 25.09.2007); el Decret 2618/1966, de 10 de setembre, sobre reglamentació general dels conservatoris de música (BOE 254, 24.10.1966); i el Decret 151/1993.  
d) Seguir les directrius acadèmiques de l'Administració educativa per als centres dependents de la conselleria competent en matèria educativa, així com presentar, cada curs acadèmic, una programació general anual en què consten les dades acadèmiques i administratives del centre.  
  
Així mateix, haurà de notificar a la conselleria competent en matèria educativa les modificacions d'horari i els canvis de professorat que puguen produir-se, adjuntant els documents que justifiquen el compliment de la titulació exigida del nou professorat.  
e) La custòdia d'actes, expedients d'alumnes, registres de correspondència oficial i restants documents de caràcter administratiu que es generen en virtut de les facultats que se li confereixen.  
  
Sisena  
El present conveni produeix efectes el mateix dia de la seua firma; no obstant això, l'autorització d'obertura i funcionament del centre produirà efectes des de l'inici del curs acadèmic 2016-2017. Així mateix, des de la firma del present conveni, el conveni de transformació a Professional de 23 de desembre de 2002 entre la Generalitat Valenciana (Conselleria de Cultura i Educació) i l'Ajuntament de Xàbia deixarà de produir efectes.  
  
Setena  
Les modificacions en les ensenyances, instal·lacions i la resta de requisits mínims, excepte les que suposen una nova autorització d'acord amb el que preveu l'article 10.2 del Reial Decret 321/1994, de 25 de febrer, seran notificades a l'Administració educativa, la qual instruirà el corresponent expedient, que es tramitarà, en defecte de normativa específica per als centres docents públics, conforme al procediment regulat en el capítol III del citat Reial Decret 321/1994, de 25 de febrer. Finalitzarà la seua aprovació per resolució del conseller/a competent en matèria educativa.  
En els supòsits arreplegats en l'article 10.2 abans esmentat, s'instruirà un expedient que donarà lloc a una nova autorització, per a la qual caldrà subscriure l'oportú conveni entre les parts.  
  
Huitena  
El present conveni estarà vigent fins a la seua extinció per qualsevol de les causes següents:  
a) Per mutu acord de les parts.  
b) Per incompliment de les obligacions assumides per l'Ajuntament.  
  
c) Per denúncia d'una de les parts, després de l'avís previ de, com a mínim, sis mesos abans de l'inici del curs acadèmic en què s'haja d'extingir.  
d) Per canvi de titularitat, trasllat d'instal·lacions del centre o cessament de les activitats.  
En els supòsits previstos en els punts b) i d) l'extinció requerirà la comunicació prèvia de la Conselleria al titular del Conservatori.  
D'acord amb el que estableix l'article 11.1.f del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, en el cas d'extinció del conveni per les causes anteriorment esmentades es tramitarà el corresponent expedient de revocació de l'autorització concedida al Conservatori. Aquesta extinció produirà efectes a partir del final del curs escolar en què se'n produïsca la causa.  
  
Novena  
L'aplicació i execució d'aquest conveni, incloent-hi a aquest efecte tots els actes jurídics que es puguen dictar per al seu desplegament o execució, no podrà tindre cap incidència en la dotació de tots i cada un dels capítols de despesa assignats a l'esmentada conselleria, i en tot cas haurà de ser atesa amb els mitjans personals i materials de la conselleria competent per raó de la matèria.  
  
Desena  
Este conveni té naturalesa administrativa. Les parts acorden el sotmetiment a la jurisdicció contenciosa administrativa dels Jutjats i Tribunals de la ciutat de València, per a resoldre les incidències que pogueren produir-se en l'aplicació del conveni, sense perjuí del sotmetiment a la jurisdicció corresponent de les actuacions que, relacionades amb este, puguen tindre una altra naturalesa.  
  
Onzena  
Aquest conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat i serà publicat en el Diari Oficial de la Comunitat Valenciana.  
  
En prova de conformitat i perquè en quede constància, firmen ambdós parts el present conveni en el lloc i la data consignats anteriorment.  
  
  
El conseller d'Educació, Investigació, Cultura i Esport  
Vicente Marzà Ibáñez  
  
L'alcalde president de l'Ajuntament de Xàbia  
José Francisco Chulvi Español